**Максіміліян Крузэ** (ням.: Maximilian Kruse; нар. 19 сакавіка 1988, Райнбек, Германія) — нямецкі футбаліст, нападнік клуба «Падэрборн 07». Ігрок нацыянальнай зборнай Германіі (2013—2015).

Кар’ера
-------

Крузэ пачаў сваю кар’еру ў мясцовым клубе. У ліпені 2005 года далучыўся да складу «Вердэра», аднак гуляў амаль толькі за другую каманду брэменцаў. 4 мая 2009 года Макс падпісаў двухгадовы кантракт з клубам «Санкт-Паўлі». У сезоне 2011/12 Макс забіў у Бундэслізе-2 13 галоў і аддаў 6 галявых перадач, дзякуючы чаму «Санкт-Паўлі» фінішыраваў з 62 пунктамі на чацвёртым месцы.

### «Фрайбург»

Дзякуючы поспеху з гамбургскім клубам Макс быў запрыкмечаны «Фрайбургам», да якога далучыўся ўлетку 2012 года і адразу стаў яго лідарам. Дэбютаваў за свой новы клуб 18 жніўня 2012 года ў матчы на Кубак Германіі супраць клуба «Вікторыя», які скончыўся з лікам 2:1 на карысць ігракоў з Фрайбурга, а Крузэ забіў першы гол і стаў асістэнтам для свайго партнёра Себасцьяна Фрайса. 25 жніўня Крузэ дэбютаваў за клуб у Бундэслізе, забіўшы гол у матчы супраць «Майнца», які скончыўся ўнічыю 1:1.

### «Барусія» Мёнхенгладбах

Пасля выбітнага сезона за «Фрайбург» Крузэ падпісаў 4-гадовы кантракт з клубам «Барусія» з Мёнхенгладбаха ў красавіку 2013 года. Ужо 17 жніўня 2013 года адзначыўся дэбютным голам за гладбахцаў, калі дапамог атрымаць перамогу над клубам «Гановер 96» (3:0). У «Барусіі» прыйшоўся да справы і неўзабаве стаў адным з лідараў каманды, за два сезона забіў у Бундэслізе 23 галы.

### «Вольфсбург»

10 мая 2015 года «Вольфсбург» абвясціў аб падпісанні чатырохгадовага кантракта з Крузэ.

### «Вердэр»

2 жніўня 2016 года вярнуўся ў «Вердэр». На сезон 2018/19 быў абраны капітанам каманды, аднак па яго заканчэнні не стаў падаўжаць кантракт з брэменскім клубам.

### «Фенербахчэ»

У чэрвені 2019 года падпісаў трохгадовы кантракт з турэцкім клубам «Фенербахчэ». У чэрвені 2020 года ў аднабаковым парадку разарваў пагадненне са стамбульскім клубам.

### Апошнія гады

У жніўні 2020 года далучыўся да берлінскага «Уніёна». У студзені 2022 года вярнуўся ў «Вольфсбург», падпісаўшы кантракт на 1,5 гады. Пакінуў клуб па пагадненні бакоў у лістападзе 2022 года.

У чэрвені 2023 года стаў іграком «Падэрборна 07».

Міжнародная кар’ера
-------------------

За галоўную зборную Германіі Макс дэбютаваў 29 мая 2013 года матчам супраць Эквадора. 2 чэрвеня 2013 года ў матчы супраць зборнай ЗША на 79 хвіліне забіў свой першы гол за нацыянальную зборную.

Дасягненні
----------

**Вольфсбург**:

* Уладальнік Суперкубка Германіі: 2015

Заўвагі
-------

1. ↑  Max Kruse // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  «Kruse: „Mit dem FC St. Pauli so hoch wie möglich stehen"» Архівавана 19 верасня 2009.. transfermarkt.de.
3. ↑  «Matchday 34 — League table». Bundesliga.
4. ↑  «Sport-Club verpflichtet Max Kruse» Архівавана 4 снежня 2017.. SC Freiburg.
5. ↑  «Joker Freis erlöst den Sportclub spät». Kicker
6. ↑  «Mainz fight back against Freiburg». Sky Sports.
7. ↑  «Kruse Gladbach-bound next season». Bundesliga.de
8. ↑  Alles klar: Kruse kommt nach Wolfsburg. kicker.de
9. ↑  «Вердер» объявил о трансфере Макса Крузе. by.tribuna.com
10. ↑  Экс-форвард «Вердера» Крузе перешел в «Фенербахче». by.tribuna.com
11. ↑  Крузе расторг контракт с «Фенербахче». Клуб обратится в арбитраж. by.tribuna.com

|  |  |
| --- | --- |
| ⚙️   Тэматычныя сайты | AS.com · eu-football.info (ігрок) · FootballDatabase.eu · Fussballdaten.de · National Football Teams.com · Olympedia · Soccerbase (ігрок) · Soccerway · The Hendon Mob · Transfermarkt (ігрок) · worldfootball.net (ігрок) · WSOP · Нямецкі футбольны саюз · Алімпійская спартыўная канфедэрацыя Германіі · ТФФ (ігрок) · УЕФА · Internet Movie Database |
| Слоўнікі і энцыклапедыі | Munzinger |
| Нарматыўны кантроль | GND: 1284219402 · VIAF: 6628167988977933830004 |